GiliGold/VAD_KnessetCorpus huggingface dataset:
זאב חנין: אם אנחנו לא נעשה משהו נגד, אז אנחנו נהייה בבעיה בזמן מאוד קצר.
ליה שמטוב: עמוס חרמון מהסוכנות היהודית, בבקשה.
עמוס חרמון: אני יושב ראש ועדת החינוך וכוח המשימה למאבק באנטישמיות.
עמוס חרמון: אני חושב, גברתי היושבת-ראש, שאחת הבעיות העיקריות היא התיאום.
עמוס חרמון: הרי יש מאות ואלפי ארגונים בקהילות היהודיות, במדינת ישראל, במשרדי הממשלה, שמטפלים במאבק באנטישמיות.
עמוס חרמון: ישנו פורום משותף למשרד ראש הממשלה ולסוכנות היהודית שהגיש את הדו"ח השנתי לממשלת ישראל ב-24 בינואר, ובעקבות כך החליט ראש הממשלה להקים ועדת מנכ"לים עם ראשי הסוכנות וארגונים אחרים להגיש תוך 120 יום דו"ח לתיאום אופרטיבי בין אותם ארגונים, כי ממשלת ישראל לא יכולה לכפות לא על הארגונים, לא על ה-NGO, אבל בהחלט רמת תיאום היא מאוד חשובה.
עמוס חרמון: לדוגמה, הפעילות היוצאת מן הכלל, שאחרי שלמדנו את הלקחים שבדרבן אחד בדרום אפריקה ב-2001, אנחנו בדרבן שניים בג'נבה באפריל 2009 הקמנו ועידה אלטרנטיבית לוועידה הרשמית של האו"ם.
עמוס חרמון: אני מניח שמרבית תשומת הלב העולמית נמשכה דווקא לוועידה האלטרנטיבית.
עמוס חרמון: הסוכנות היהודית וההסתדרות הציונית פועלות בעיקר בתחום החינוך ובתחום ההסברה.
עמוס חרמון: איני יודע אם חברת הכנסת יוליה יודעת, אבל ההסתדרות הציונית החליטה והשיגה תקציבים של כעשרה מיליון שקל כדי לשלוח כ-50 שליחים ו-100 פעילים מקומיים שיתמחו בנושא של ISRAEL ADVOCACY ומאבק באנטישמיות.
עמוס חרמון: הדברים האלה הולכים ומתבצעים ממש בחודשים הקרובים.
עמוס חרמון: יותר מכך, נציגות של סטודנטים ישראלים שמוכשרים בארץ על ידי הגופים השונים, על פי הנחיית יושב ראש הסוכנות אנחנו נכפיל את המספרים ואף נשלש אותם.
עמוס חרמון: למעשה בלמעלה מ-60 קמפוסים, בעיקר בחוף המערבי של ארצות הברית, ששם התופעה הולכת ומרחיקה סטודנטים יהודים מכל הקשר שלהם לפעילות ציונית, כיון שהם מתחילים להאמין שאם לא מאה אחוז בשקר הזה ובפרופגנדה האנטי-ישראלית, אם עשרה אחוז נכון, אז למה לנו להיות שייכים לקולקטיב הזה שנקרא הציונות, מדינת ישראל, החברה הישראלית.
עמוס חרמון: ולכן אנחנו שולחים לשם היום נציגים ישראלים שיישבו בתוך הקמפוסים באופן רשמי ויפעלו ויוכרו על ידי הקמפוסים, וכך אנחנו מוצאים את עצמנו בסדר גודל של כמה מאות פעילים.
עמוס חרמון: שאלה חברת הכנסת יוליה מי אלה האנשים?
עמוס חרמון: אלה הפעילים האקטיביסטים של תנועות הנוער, של ארגוני הסטודנטים שממומנים ומתופעלים על ידי הסוכנות היהודית וההסתדרות הציונית, הקרן הקיימת בחלק מהם, והם בהכשרה מיוחדת ובתקציב מיוחד, גם תקציב לעצם קיומם, במקום שילכו לעשות דברים אחרים – יתעסקו בנושא הזה, ובנוסף לכך הם יקבלו תקציב מיוחד לפעילויות בנושא הזה, כאשר אנחנו נצייד אותם במיטב החומרים.
עמוס חרמון: פה יש שיתוף פעולה של מטה הסברה משותף במשרד ראש הממשלה, משרד החוץ, ארגונים NGO אחרים: NGO MONITOR UN WATCH ואחרים שמקבלים את מיטב החומרים העדכניים ביותר שיוכלו להתמודד עם הפרופגנדה האנטי-ישראלית.
עמוס חרמון: דבר נוסף, אנחנו במשא ומתן ארוך עם אנשי "תגלית" ו"מסע".
עמוס חרמון: יש בארץ סדר גודל של בין 50-40 אלף סטודנטים שבאים לשנה לתוכניות ארוכות וקצרות.
עמוס חרמון: יש לנו מאמץ מאוד גדול וזה מסובך וקשה להעביר לפחות לחלק מהם שמעוניין להעביר השתלמות בנושא הסברה ישראלית ויכולות טכניות להיאבק באנטישמיות.
עמוס חרמון: הם מגיעים לארץ בכל מקרה, ואני מאוד מקווה שנצליח לשכנע גם את אותם גורמים ששלחו אותם לארץ לאו דווקא למטרות האלה, לשכנע אותם שיעברו הכשרה.
עמוס חרמון: כך שנחשוב על סדרי הגודל אם אנחנו נצליח להכשיר רק חלק קטן מהם, כמה אלפי סטודנטים, שימשיכו ויפעלו בנושא הזה אחרי שיחזרו לארצות מוצאם, אנחנו מוצאים את עצמנו בפריסה שלא הייתה כמותה.
עמוס חרמון: זה ייקח זמן.
עמוס חרמון: צריך לשכנע, צריך משאבים, אבל זה לפחות המטרות שלנו לשנתיים הקרובות.
ליה שמטוב: דרך אגב, אתה דברת על "תגלית" ועל "מסע".
ליה שמטוב: ב"תגלית" ילדים מגיעים לארץ ואחרי זה יכול להיות שמגיעים לפה ולומדים פה.
ליה שמטוב: אבל תוכנית "נעל"ה" שבה אנו רואים את הפוטנציאל.
ליה שמטוב: ילדים שמגיעים לפה ומשרתים בצבא ואחר-כך לומדים פה ובונים פה את המשפחות.
ליה שמטוב: והיום הסוכנות עקב מחסור בתקציבים לא פועלים כדי להביא אותם, ויש פוטנציאל שיכולים להגיע לפה.
עמוס חרמון: זה נושא כאוב ובעייתי, אך לשמחתנו הרבה, 99% מתלמידי "נעל"ה" נשארים בארץ והופכים להיות אזרחים מצוינים, וההורים באים בעקבותיהם.
עמוס חרמון: הם לא בחבורה שתצא לחו"ל ותסביר.
עמוס חרמון: אלה שתי סוגיות שצריך לטפל בהן בנפרד.
ליה שמטוב: נכון, תודה.
ליה שמטוב: משה זעפרני, בבקשה.
משה זעפרני: במסגרת תוכניות הלימודים השונות שאנחנו מקיימים במשרד החינוך התלמיד נחשף במעגלים שונים לנושא הזה של האנטישמיות.
משה זעפרני: בדרך כלל בכיתות ה-ו יש לו חשיפה מסוימת, בחטיבת הביניים ובחטיבה העליונה.
משה זעפרני: אנחנו עושים את זה במספר מסגרות.
משה זעפרני: האחת זו המסגרת הפורמאלית.
משה זעפרני: התלמיד נחשף לזה במסגרת הלימודים בהיסטוריה או במסגרת הלימודים על יהדות התפוצות.
משה זעפרני: דנים בנושא של האנטישמיות ודילמות של יהדות התפוצות, שיהודי בתפוצות חי איתן.
משה זעפרני: אחר כך זה נלמד במסגרת הלא פורמאלית, גם בשעות המחנך דנים בסוגיות אלה.
משה זעפרני: אביא דוגמה: בזמנו הייתה בעיה במסגרת משחקי הטניס במאלמו בשוודיה.
משה זעפרני: התלבטו אם לשחק, ובסוף שיחקו עם מגרש סגור.
משה זעפרני: אז סוגיה מעין זו תמיד עולה לדיון בשעת המחנך.
משה זעפרני: משרד החינוך הכין מספר ערכות למורים לדיון בנושא האנטישמיות.
משה זעפרני: יש פעמים שיש אלינו פניות גם מחו"ל אם יש לנו תוכניות בנושא האנטישמיות.
משה זעפרני: אנחנו משתדלים לעזור ככל האפשר.
משה זעפרני: אבל עיקר הטיפול שלנו הוא במסגרת החינוך בארץ, כי לצורך העניין בחינוך בחו"ל מתעסקת הסוכנות היהודי.
קרול נוריאל: קרול נוריאל, מהליגה נגד השמצה.
קרול נוריאל: גברתי היושבת-ראש.
קרול נוריאל: ממש בצורה טלגרפית דברנו על עניין "עופרת יצוקה" כאחד הטריגרים הגדולים שהיו לנו השנה לתופעות אנטישמיות.
קרול נוריאל: הייתי רוצה להזכיר כאן גם את המשבר הכלכלי שפרץ בסוף שנת 2008 ופרשת מיידוף שלא הוסיפו באמת להורדת האנטישמיות.
קרול נוריאל: אנחנו בליגה נגד השמצה מאמינים שמה שנכון הוא להציג את החומרים שלנו שאנו אוספים מהתקשורת הערבית בפרט וגם מאמצעי תקשורת שונים בעולם, להציג אותם כלשונם ללא פרשנות בפני מקבלי ההחלטות.
קרול נוריאל: החומרים מדברים בפני עצמם.
קרול נוריאל: דבר נוסף שאנחנו עושים במסגרת הפעילות שלנו הוא הבאת קהלים שונים לארץ על מנת להציג את המורכבות הישראלית, כדי שיחוו ממקור ראשון את המציאות הישראלית הלא פשוטה, ולא כדי שייצאו מכאן עם דעה לכאן או לכאן.
קרול נוריאל: אבל הם יוצאים מפה באמת שגרירים טובים של מדינת ישראל.
קרול נוריאל: אנשים שאף פעם לא היו כאן.
קרול נוריאל: דבר נוסף שאנחנו עושים זה תוכניות חינוכיות שמועברות לקהלים שונים, ולא רק לקהלים יהודים, ויש יותר לקהלים לא יהודים בנושא האנטישמיות, שנאה וגזענות.
קרול נוריאל: ודבר אחרון שאני רוצה לומר: הליגה חרתה על דגלה לא רק את המאבק באנטישמיות, אלא מאבק בגזענות ובשנאה לסוגיה.
קרול נוריאל: מה שבעצם אמר חבר הכנסת רותם זה משהו שאנחנו באמת מאוד מאמינים בו.
קרול נוריאל: אם יש מקרה של גזענות, אם יש מקרה של שנאה בכל חברה, גם בחברה הישראלית, יש להילחם ויש להיאבק.
קרול נוריאל: כך יש לנו קרדיט ויש לנו אפשרות להילחם בשנאה כלפי יהודים וגם כלפי מדינת ישראל.
קרול נוריאל: תודה רבה.
ליה שמטוב: אני מבקשת להקריא את מסקנות הוועדה, ואנחנו צריכים להניח את זה על שולחן הכנסת.
ליה שמטוב: הוועדה מברכת את כל המשרדים הרלוונטיים שעוסקים בפעילות נגד האנטישמיות.
ליה שמטוב: הוועדה קוראת למשרדי ההסברה והתפוצות ולמשרד החוץ להעמיק את הפעילות להנחלת זיכרון השואה ברחבי העולם ולפעול למניעת אנטישמיות תוך קריאה למדינות העולם לחוקק חקיקה הכוללת ענישה כלפי גורמים אנטישמים, ואף להגביר את אכיפת החקיקה במקומות שבהם היא כבר קיימת, כדוגמה צרפת.
ליה שמטוב: הוועדה קוראת למשרד החוץ ולמשרדים רלוונטיים לפעול ברחבי העולם לגינוי האלימות במסגרת כל הפעילות האנטישמית.
ליה שמטוב: הוועדה קוראת למשרד החוץ ומשרד ההסברה והתפוצות לפעול גם במסגרת קמפוסים של האוניברסיטות ברחבי העולם כדי למנוע הפיכת המשכילים לאנטי-יהודים ואנטי-ישראלים.
ליה שמטוב: היום זה יום מיוחד.
ליה שמטוב: היום יום חגיגי, זה ה-8 במרץ , יום האישה הבינלאומי.
ליה שמטוב: התכנסנו כדי לקיים ישיבה חגיגית לכבוד זה וכמו שאתם רואים הזמנו את הנשים ווטרניות וגם לא ווטרניות, וגם ווטרנים יש לנו פה שתמיד מגיעים ותמיד איתנו, ושרת הקליטה שהיא תגיע עוד מעט, וחברת הכנסת מרינה סולודקין שתמיד דואגת.
ליה שמטוב: את ותיקה וכל החוקים שעברו בכנסת הם הודות לחברות הכנסת שלנו, למרינה סולודקין וסופה לנדבר ואחרות.
ליה שמטוב: אנחנו נדבר בוועדה בעברית ולנה תתרגם לרוסית כי אנחנו צריכים לדבר בעברית לפרוטוקול.
ליה שמטוב: השנה אנחנו מציינים 65 שנה לניצחון על הנאצים.
ליה שמטוב: אני רציתי קצת להקדים.
ליה שמטוב: כלומר להתחיל לחגוג כבר היום, זאת אומרת ב-8 למרץ.
ליה שמטוב: בכל זאת 65 שנה, מה שאתם עברתם, גם פה בארץ, כל אחד עלה לארץ בנסיבות אחרות.
ליה שמטוב: יש מי שעלה בשנות השבעים, יש מי שעלה בשנות השמונים או בשנות התשעים.
ליה שמטוב: כל אחד מכם עבר את תהליך הקליטה, אבל היום בבוקר כשקמתי ויצאתי מהבית ב-6 בבוקר ונסעתי לכנסת הרגשתי באוויר שזה כבר אביב וחג.
ליה שמטוב: כאשר נכנסתי לאוטו והדלקתי את הרדיו ופתאום אני שומעת שהיום כולם מברכים את הנשים לכבוד חג האישה הבינלאומי.
ליה שמטוב: מתי זה היה דבר כזה?
ליה שמטוב: אני זוכרת כשהגעתי בשנות השמונים וגברים קנו פרחים לנשים אז כל הישראלים שאלו, מה זה?
ליה שמטוב: למה זה?
ליה שמטוב: זה בדיוק כמו ה-9 למאי.
ליה שמטוב: והיום כולם חוגגים ומברכים.
ליה שמטוב: הלוואי שזה יימשך.
ליה שמטוב: היום התכנסנו כדי להודות לכם מכל הלב על הגבורה ועל האנושיות שיש בכם.
ליה שמטוב: הייתי רוצה שפה יושיבו את כל הווטרניות כי בעיניי כולן צריכות להיות בגיל 70 או 80, ואני רואה פה כולם צעירים, צעירות עם נשמה צעירה.
ליה שמטוב: אז אני מאחלת לכם הרבה בריאות ונחת.
ליה שמטוב: וכמו שאומרים עד 120.
ליה שמטוב: הצטרפה אלינו חברת הכנסת פניה קירשנבאום שגם תברך אתכם, וסופה לנדבר שרת הקליטה.
פניה קירשנבאום: בוקר טוב לכולם.
פניה קירשנבאום: אני שמחה מאוד להיות פה.
פניה קירשנבאום: אני רוצה לברך את כולם ולאחל לכולם הרבה בריאות, אושר.
פניה קירשנבאום: אני מאחלת לכולנו גם, מעבר להכול, שלום.
פניה קירשנבאום: כי השלום הוא דבר שחשוב לנו, לילדים שלנו.
פניה קירשנבאום: לפני שבוע הייתי בטקס שציין את האנשים שלקחו חלק במלחמת העולם השנייה.
פניה קירשנבאום: יושב ראש ארגון הווטרנים ציין שיותר מ-30 אלף נשים יהודיות לקחו חלק במלחמת העולם השנייה וחלקו יחד עם הגברים את כל עול המלחמה בנאצים.
פניה קירשנבאום: היה להם חלק מאוד נכבד גם בניצחון.
פניה קירשנבאום: על כך אני רוצה להודות לכל מי שלקחה חלק במאבק.
פניה קירשנבאום: נמצאות פה איתנו ווטרניות, אני רואה אותן פה, רוצה לאחל להם באמת הרבה שנים של בריאות ואושר עד 120.
פניה קירשנבאום: לצערי הרב מעמד האישה עדיין אינו כמו שהיינו רוצים לראותו.
פניה קירשנבאום: וזה לא אמור רק לגבי מדינת ישראל.
פניה קירשנבאום: זאת בעיה בינלאומית.
פניה קירשנבאום: אני חושבת שמפלגת "ישראל ביתנו" לפחות מנסה להתמודד עם הבעיה.
פניה קירשנבאום: האישה היחידה שמכהנת בתור מזכ"לית המפלגה זה במפלגה שלנו.
פניה קירשנבאום: בדיוק שליש מחברי הכנסת הן נשים.
פניה קירשנבאום: אבל עולם כמנהגו נוהג ואנחנו עדים לעוד סוג של אפליה של נשים כאשר מדינת ישראל מחליטה להאריך את גיל הפנסיה.
פניה קירשנבאום: לגברים מאריכים רק שנתיים ולנשים מאריכים בחמש שנים.
פניה קירשנבאום: היום נשים אמורות לצאת לפנסיה בגיל 65.
פניה קירשנבאום: אני מקווה שנצליח להעביר חוק שמחזיר או לפחות משאיר את גיל הפנסיה לנשים לגיל 62.
פניה קירשנבאום: לפחות נערוך על זה איזשהו קרב.
פניה קירשנבאום: שוב אני רוצה להישאר באווירה החגיגית ולהגיד לכולם הרבה הצלחה.
ליה שמטוב: תודה לחברת הכנסת פניה קירשנבאום.
מרינה סולודקין: אז קודם כל בוקר טוב.
מרינה סולודקין: ואנחנו עם לאה ועם סופה ועם פניה.
מרינה סולודקין: אנחנו מאוד שמחים לראות אותם כאן בכנסת ישראל.
מרינה סולודקין: אנחנו מתגאים בדור מלחמת העולם השנייה, גם באלה שלחמו במלחמה, גם אלה שהיו בגטאות, ולבטח גם אלה שהיו בעורף ואפשרו את כל התנאים שהביאו לניצחון שהגיע מאוחר מאוד ב-9 במאי 1945.
מרינה סולודקין: אני בכנסת יחד עם סופה מזה 14 שנה.
מרינה סולודקין: כשהגענו לכנסת ב-96 בכנסת היו רק 7 נשים ואני וסופה היינו ביניהן.
מרינה סולודקין: עכשיו, אחרי כל התהליכים שעברו על החברה אנחנו 23 חברות כנסת.
מרינה סולודקין: זה לא מספיק.
מרינה סולודקין: אחרי שנשב כאן אני הולכת לוועדה למעמד האישה ושם יש חוק חדש, שכל מפלגה שבה יהיו 35% היא תקבל כסף.
מרינה סולודקין: כיום בכנסת יש רק 3 מפלגות שיש בהן 30% נשים.
מרינה סולודקין: הדבר אמור לגבי "ישראל ביתנו", קדימה שבראשותה עומדת אישה ציפי לבני, ואתמול זו פעם ראשונה בהיסטוריה של מדינת ישראל חגגנו בבניין של המפלגה את יום האישה הבינלאומי.
מרינה סולודקין: מאות נשים השתתפו.
מרינה סולודקין: ויש מפלגה שלישית עם עינת וילף, זו מפלגת העבודה, גם בה יש 30% נשים.
מרינה סולודקין: מדינת ישראל השיגה הרבה הישגים אבל בנושא מעמד האישה אנחנו חייבים להילחם.
מרינה סולודקין: כידוע לכם יש מגזרים כמו ערבים וכמו חרדים שקשה שם לנשים.
מרינה סולודקין: אז אני מברכת את כולם.
מרינה סולודקין: הרבה בריאות והרבה "נאחס".
ליה שמטוב: ועכשיו רומן יגל.
ליה שמטוב: הוא יספר לנו איזשהו סיפור מעניין ואולי גם ישיר איזשהו שיר ביידיש.
רומן יגל: בסדר.
רומן יגל: אני יכול לעשות את זה.
רומן יגל: אני מברך את השרה סופה לנדבר ואת ליה שמטוב יושבת הראש של הוועדה לעלייה וקליטה, והידידה שלי מרינה סולודקין, ואני מברך את כולכם.
רומן יגל: אני אתכם יחד לחמתי במלחמת העולם השנייה.
רומן יגל: אני רוצה לספר לכם סיפור מעניין מאוד.
רומן יגל: אתן הייתן בזמן המלחמה ממש גירוי ועשיתן עבודה מצוינת.
רומן יגל: אנחנו ב-41, אני הייתי בצבא האדום ואנחנו ביצענו נסיגה.
רומן יגל: היתה נסיגה לא כל כך מסודרת, אתם יודעים ב-41, הגענו לביראיצרקה.
רומן יגל: שם עשינו הפסקה והיה צריך לחפור שוחות.
רומן יגל: עשינו את זה ולפנות בוקר אמרו לנו להפסיק היות ועכשיו יכול להיות שיהיה קרב.
רומן יגל: באמת היה קרב עז והפגיזו אותנו הגרמנים, אז ב-41.
רומן יגל: היה מקרה שאני רציתי לשתות מים בעמדה.
רומן יגל: חיפשתי בקבוק מים.
רומן יגל: לא מצאתי.
רומן יגל: היתה שם אחות אחת ואיתה חייל ושאלתי אותם, אולי יש לכם מים?
רומן יגל: האחות אמרה, "בוא, בוא, בוא אלינו, אני אתן לך מים".
רומן יגל: אז זחלתי, עברתי.
רומן יגל: באותו רגע על העמדה שלי נפלה פצצה.
רומן יגל: אז היא אומרת, "תסתכל מה קרה.
רומן יגל: אם היית נשאר בעמדה אז היית עכשיו מת".
רומן יגל: אמרתי, "זה נכון, אבל הודות לך שאת הזמנת אותי לעמדה שלך ניצלתי".
רומן יגל: זה עוד לא הכול.
רומן יגל: אחר כך כבר השתרר שקט.
רומן יגל: פתאום עשיתי ככה, מצאתי בקבוק מים מלא.
רומן יגל: והדבר הכי גדול, הכי מעניין, מהמקום שבו היינו לקחו אותנו לברוברי, זה על יד קייב.
רומן יגל: שם היה מטה הצבא.
רומן יגל: המתנו שם.
רומן יגל: הגיע אלינו אוסושוב עם כל תזמורת הג'אז שלו.
רומן יגל: הם שרו שיר "ממה".
רומן יגל: והמצסרה, אותה אחות שעליה סיפרתי התחילה לבכות.
רומן יגל: אז באתי אליה ואמרתי לה (עובר לדבר ברוסית).
רומן יגל: וזה היה מקרה נדיר.
רומן יגל: בכינו יחד.
רומן יגל: אני אז ביקשתי ממנה שתכתוב לי את מילות השיר.
רומן יגל: לא שרתי את השיר הזה 69 שנים אבל אני אנסה לשיר לכם את השיר ההוא.
רומן יגל: (שר ברוסית)
ליה שמטוב: בבקשה השרה סופה לנדבר.
סופה לנדבר: קודם כל חג שמח, ליושבת ראש הוועדה ליה שם טוב, לחברת הכנסת מרינה סולודקין, לכל הנשים שנמצאות כאן.
סופה לנדבר: מרינה אמרה נכון.
סופה לנדבר: לפני מספר קדנציות כאשר רק נכנסנו לכנסת היו כמה דברים שהתקבלו בחברה הישראלית כדברים מוזרים.
סופה לנדבר: אחד, ציון יום הניצחון במלחמת העולם השנייה נגד הנאצים.
סופה לנדבר: כמו כן היום הבינלאומי של האישה.
סופה לנדבר: תמיד כאשר אנחנו התחלנו לתרגם את זה ולהסביר מה פרוש הדבר המצור של סנט פטרסבורג לנינגרד?
סופה לנדבר: מה היתה המשמעות של המלחמה?
סופה לנדבר: מה עברתם?
סופה לנדבר: מה עשיתם?
סופה לנדבר: איך הגעתם?
סופה לנדבר: מה זה ווטראנים?
סופה לנדבר: מה זה פרטיזנים?
סופה לנדבר: מה זה בלקדניקים?
סופה לנדבר: כולם הסתכלו עלינו כי זה לא היה דבר שמקובל כל כך בחברה הישראלית וזה לא היה מובן.
סופה לנדבר: היום אני מסתכלת על כברת הדרך שעשינו כאן בכנסת.
סופה לנדבר: עכשיו הגיעו אלי אורחים מגרמניה, חברים שלי, משפחה שלי, ואני נתתי להם את החוברת הזאת ואמרתי, זה ברוסית.
סופה לנדבר: וזה לא היה לפני כמה קדנציות.
סופה לנדבר: נכון מרינה?
סופה לנדבר: עשינו היסטוריה.
סופה לנדבר: ואני רוצה היום בחג הזה לפנות אל הנשים שנמצאות כאן באולם ואל הנשים שנמצאות בכנסת, לנשים שעברו את המלחמה, שעשו את מה שעשו בחיים, שהגיעו יחד עם הגברים לניצחון על הנאצים.
סופה לנדבר: היום יחד איתכן אנחנו חוגגים את החג הבינלאומי של האישה.
סופה לנדבר: משמעות החג הזה כאן בכנסת ישראל היא רצינית ועמוקה.
סופה לנדבר: זה לא חג מוזר.
סופה לנדבר: זה חג שמציין הישגים של כל הנשים בכל העולם, לא רק בכנסת ישראל על מה שעברתם, מה שעברו חברות שלנו, על מה שעשו, על מלחמות, על מאבקים, על הישגים.
סופה לנדבר: ותודה לכל הנשים שעשו את זה והביאו לנו את החג שהוא חג של כולנו.
סופה לנדבר: נשים בכנסת בפרלמנט של מדינת ישראל עשו לא מעט.
סופה לנדבר: במובן מרינה ולאה שהם מחוקקות, במובן של ארגון, במובן של העלאת נושאים שונים בכנסת ישראל והבאתם לתודעה.
סופה לנדבר: מרינה היתה יושבת ראש הוועדה למעמד האישה שגם עבור הוועדה הזאת נלחמו מספר שנים.
סופה לנדבר: לפנינו עדיין דרך ארוכה מאוד.
סופה לנדבר: יש פרלמנטים בעולם שההישגים אצלם יותר גדולים.
סופה לנדבר: אני תמיד אומרת שאני לא פמיניסטית, אני שוביניסטית מהמילה שווה.
סופה לנדבר: אני שווה בחברה הישראלית, אני שווה בממשלה של מדינת ישראל, אני שווה.
סופה לנדבר: בעד זה נלחמו נשים לכל אורך הדרך.
סופה לנדבר: נשים אמיצות, חזקות.
סופה לנדבר: אני רוצה לאחל לנו בחג הזה, לא רק שנשיג הישגים נוספים בפרלמנט, גם הישגים אישיים.
סופה לנדבר: לפנינו דרך ארוכה ואנחנו נצליח בדרך שלנו.
סופה לנדבר: תודה שהגעתם לכנסת.
סופה לנדבר: אנחנו נמשיך במאבק שהוא מאבק של כולנו ועלינו להיות חזקות כמו שאנחנו יודעות להיות חזקות, ואושר אישי הוא גם דבר לא מבוטל.
סופה לנדבר: אני הזמנתי את חברות הכנסת ואני מזמינה אתכם לאירוע.
סופה לנדבר: במשרד לקליטת עלייה מקיימים גלריה של אמניות עולות.
סופה לנדבר: אני מאחלת לכולם חג שמח.
ליה שמטוב: תודה לסופה לנדבר.
ליה שמטוב: בבקשה מרים לובובסקה.
מרים לובובסקה: (מדברת ברוסית)
מתרגמת: לפרוטוקול אנחנו נסביר מה שאמרת.
מתרגמת: את בירכת את כל הנשים באולם ואת סיפרת על התפקיד שלך ואת ביקשת מחברות הכנסת לעזור בהטבות.
רומן יגל: אתם יודעים שהשנה 2010 זו השנה של ווטרנים.
רומן יגל: זה כולל גם ווטרניות וגם נכות מלחמה.
רומן יגל: יש חוק ווטרנים בישראל ויש חוק ווטרנים נכים.
רומן יגל: אבל העניין הסוציאלי חייב להיות מיושם לגבי כל האנשים, גם לגבי נכים וגם לגבי ווטרנים באותה מידה.
רומן יגל: היות שאני לא רוצה לומר שאישה של נכה סבלה קצת יותר מאשר ווטרן.
רומן יגל: אבל מילא.
רומן יגל: אבל מדובר בסוציאל דמוקרטיה.
סופה לנדבר: רומן אתה כל כך צודק אבל אני זוכרת כאשר מרינה ואני העברנו בפעם הראשונה חוק לטובת הווטרנים ובלגדיניקים ואנחנו הסברנו באולם ובמליאה ואישרנו את הכספים לחקיקה הזאת אז כולם אמרו זה בחיים לא יקרה.
סופה לנדבר: וזה קרה.
סופה לנדבר: אני מתארת לעצמי שיש עוד המון חוקים שאנחנו נצטרך להעביר.
רומן יגל: אני רק מבקש מכן לעשות את זה.
סופה לנדבר: רק תיקחו בחשבון שכאן לא מגישים על מגש של כסף את כל ההטבות.
סופה לנדבר: אנחנו חייבות להילחם.
רומן יגל: היות והיום זה חג הנשים אני מבקש את זה מכן.
אלכסנדרה סוברוב: אני ווטרנית.
אלכסנדרה סוברוב: העברית שלי לא משופרת.
אלכסנדרה סוברוב: אני מדברת הרבה יותר טוב רוסית.
אלכסנדרה סוברוב: (עוברת לדבר ברוסית)
מתרגמת: קודם כל סיפור על שלמה המלך.
מתרגמת: שאלה למה הוא כזה חכם?
מתרגמת: הוא חכם כי יש לו הרבה נשים מסביבו והוא שומע כל אחת מהן מה שהיא אומרת לו.
מתרגמת: חוץ מזה הגברת רוצה לברך את כל הכנסת וגם את כל ישראל שאנחנו הגענו עד הלום.
מתרגמת: פעם ראשונה שהיא בכלל יכלה להגיע לכנסת כי היא עבדה הרבה, עבדה כל החיים שלה, והיא שמחה שהיא באה לכנסת ולהיווכח בעצמה במה שמתרחש.
מתרגמת: גם היא אומרת שאנחנו חיים בזכות הווטרנים.
יוסי צדוק: אני מבקש לברך את כל האנשים כאן, כולן ביום החג הבינלאומי.
יוסי צדוק: אני רוצה לאמץ את ליבכן להיות חזקות.
יוסי צדוק: תודה רבה וחג שמח.
סופיה: (מדברת ברוסית)
מתרגמת: היא רוצה להזמין את חברות הכנסת שלנו שמדברות רוסית לבוא להוסטל היכן שהיא גרה ברזיאל 4 בתל אביב.
ברניסלבה סובול: (מדברת ברוסית)
ליה שמטוב: (מתרגמת את דברי ברניסלבה סובול).
ליה שמטוב: היא גם בירכה את כולם.
ליה שמטוב: היא מודה במיוחד לחברת הכנסת מרינה סולודקין שכאשר היתה לה איזושהי בעיה חברת הכנסת עזרה לה.
ליה שמטוב: סוניה ברולה: (מדברת ברוסית)
ליה שמטוב: (מתרגמת את דברי סוניה ברולה).
ליה שמטוב: ברכות ועוד ברכות.
מרינה סולודקין: אני רק רציתי לומר שאני מאוד לא אוהבת כשאני שומעת אנחנו הצבענו בעד זה ובעד זה.
מרינה סולודקין: דווקא בנושא של 4 שקל שעליו מדברים זה מר עטרי ממפלגת קדימה שיחד עם אורי לין ראש לשכות המסחר הגיעו להסכם להעלות את שכר המינימום ל-24 שקל בשעה.
מרינה סולודקין: איפה זה נעצר?
מרינה סולודקין: זה נעצר באוצר המדינה שמר שטייניץ נגד.
מרינה סולודקין: מה שאני אמרתי זה שיחד עם עופר עיני אני עכשיו מטפלת בנושא הזה ואני חושבת שזה נושא ראוי מאוד להפגנה ענקית.
מרינה סולודקין: נתניהו אף פעם לא הבטיח להנמיך את הגיל להגיע לפנסיה.
מרינה סולודקין: נכון שגם אצלי וגם אצל "ישראל ביתנו" יש הצעות לחוק להנמיך את גיל הפנסיה לנשים.
מרינה סולודקין: אבל זה מאוד קשה מפני שלא רוצים אפילו לשמוע.
מרינה סולודקין: היו"ר ליה שמטוב: אני עוד רוצה להשלים.
מרינה סולודקין: דרך אגב כאשר אנחנו יושבים פה בה בעת בוועדת הרווחה והבריאות מכינים הצעת חוק שלי, של ח"כ אלקין ושל ח"כ רוברט אילטוב לקריאה ראשונה אחרי קריאה טרומית.
מרינה סולודקין: מדובר בנכים שמקבלים אותה קצבה כמו שמקבלים אנשים עם השלמת הכנסה וההצעה היא שהנכים יקבלו אותם הטבות.
מרינה סולודקין: זו קריאה ראשונה ועד סוף המושב אני מקווה שזה יעבור קריאה שנייה ושלישית כך שאנשים שמקבלים קצבה אלפיים ומשהו שקל יקבלו אותן הטבות כפי שמקבלים קשישים שמקבלים השלמת הכנסה.
מרינה סולודקין: זאת אומרת הטבות גם בארנונה, גם בתרופות, גם הנחה בחשמל וזכויות אחרות.
מרינה סולודקין: בכל זאת עושים משהו.
מרינה סולודקין: אמרנו שהיום יום חג.
מרינה סולודקין: כאן לא רק בירכו גם שאלו שאלות קשות ובצדק.
מרינה סולודקין: ככה צריך להיות.
מרינה סולודקין: יש לנו ממשרד הביטחון פה.
שאול דלאל: שלום לכולם.
שאול דלאל: אני שמח ומתרגש להיות במחיצתכן.
שאול דלאל: גם חיילות היו בקרב, במלחמה הקשה הזו.
שאול דלאל: זה כבוד גדול לקחת חלק בתור אישה, לעמוד בחזית, להילחם או לעזור לחיילים.
שאול דלאל: אני מביא את ברכתו של שר הביטחון אליכן.
שאול דלאל: אני מברך אתכן ביום חגכן.
שאול דלאל: יום חשוב לאישה הלוחמת.
שאול דלאל: בקרוב נחגוג את יום הניצחון על גרמניה הנאצית.
שאול דלאל: אני מאחל לכן שתמשיכו לעשות ואתן יכולות להתגאות במה שעשיתן.
שאול דלאל: מאחל לכן בריאות והצלחה.
ליה שמטוב: אני רוצה להודות לכולם.
ליה שמטוב: אני רוצה לברך אתכם.
ליה שמטוב: חג שמח.
ליה שמטוב: הרבה הרבה בריאות, בריאות.
ליה שמטוב: כמו שמרינה אמרה ביידיש, "נאחס, נאחס".
ליה שמטוב: ספציבה.
ליה שמטוב: להתראות.
יואל חסון: שלום, בוקר טוב לכולם.
יואל חסון: אני מתכבד לפתוח את ישיבת הוועדה לביקורת המדינה, ישיבה משותפת עם ועדת העלייה, הקליטה והתפוצות, בדיון בנושא שאנחנו מטפלים בו כבר תקופה ארוכה, נושא הפלשמורה, כמובן בהמשך לדוחות מבקר המדינה בנושא הזה.
יואל חסון: אדוני מבקר המדינה, שלום לך.
יואל חסון: הנשיא שמגר, שלום אדוני, יושב ראש הסוכנות היהודית, שנמצא איתנו כאן גם, וכמובן כל הנוכחים.
יואל חסון: יש לנו הרבה דברים על סדר היום, אבל אני ארצה לשמוע את עמדת יושב ראש הסוכנות, שלא היה בדיון הקודם, לפני שנמשיך.
535: תודה רבה.
535: גברתי יושבת הראש, אדוני יושב הראש, מבקר המדינה וכבוד הנשיא וחברי הכנסת וקהל נכבד.
535: העמדה של הסוכנות פשוטה, אנחנו בעד להעלות את שארית קהילת הפלשמורה לישראל כמה שאפשר יותר מהר.
535: מהניסיון שלנו וניסיון אישי שלי, ואני מטפל בבעיות האלה כבר כמעט 14 שנה, בתפקידים שונים, כל דחייה זה לא לטובת האנשים ולא לטובת מדינת ישראל.
535: אנחנו כמובן, הסוכנות היהודית, אחראים על ביצוע המדיניות של ממשלת ישראל ואנחנו ערוכים להעלות כמה שאפשר יותר מהר כל אחד שעובר בדיקה והוכר כזכאי.
535: עכישו אנחנו מממנים שני שליחים של משרד הפנים, ביחד עם שליחה שלנו, ואם צריך, אנחנו מוכנים לממן גם עשרה שליחים של משרד הפנים, רק שהתהליך יהיה יותר מהר.
535: אני יכול להגיד גם שמדצמבר עד היום קיבלו זכאות לכניסה לישראל 974 אנשים, 723 כבר עלו ארצה השנה, בינואר עד תחילת פברואר, ובמשך מרץ יעלו עוד 300 וכמובן כולם נכנסו למרכזי קליטה שלנו, שערוכים לקליטה של עולים מאתיופיה.
535: עשינו את כל זה בתיאום ושיתוף פ עולה מלא עם משרד הקליטה וגם משרד הפנים.
535: עלו גם ארצה באותו זמן 120 עולים מקרב ביתא ישראל.
535: הם באים לפי חוק השבות.
535: נשארו עוד 5,700 שצריכים לעבור בדיקה לזכאות, אני מדגיש, חשוב מאוד לעשות את כל התהליך מהר מאוד ואנחנו מוכנים להעלות כל מי שיהיה זכאי.
אורי אריאל: אני רק מחליף את היושב ראש, זו לא השתלטות עוינת וזה לדקות ספורות.
ליה שמטוב: אולי אני אברך, בכל זאת, אני גם יושבת ראש, זו ישיבה משותפת, ועדת הביקורת וועדת העלייה.
ליה שמטוב: אני מבקשת לברך קודם כל את יושב ראש הסוכנות, את מר נתן שרנסקי, בטח את מבקר המדינה.
ליה שמטוב: רציתי לראות פה את שר הפנים ולשמוע ממנו את הדברים, יכול להיות שהוא יגיע יותר מאוחר, או יש פה נציגים שלו, ואת כל הנציגים שהגיעו, את הנשיא שמגר בוודאי ובוודאי.
ליה שמטוב: אנחנו התכנסנו היום לא בפעם הראשונה, ואחרי הישיבה האחרונה, שהיתה לפני שלושה חודשים, דיברנו על כך שבעוד שבועיים נדבר על כל ההחלטות שאז החלטנו בוועדה, ואחרי הוועדה, כמו שנהוג, גם כתבנו לכל מיני גורמים ועד היום לא קיבלנו תשובות לגבי ההחלטות שיצאו מהוועדה.
ליה שמטוב: אז אשמח מאוד היום, כמו שמר נתן שרנסקי דיווח, לשמוע מה באמת קרה ואת יישום ההחלטות שהוועדה אז החליטה.
ליה שמטוב: שמחתי לשמוע על המשפחות שהגיעו וחשבתי שלאט לאט יגיעו עוד ועוד וכל שבוע אנחנו נשמע, כי בכל זאת המשפחות שיושבות פה, במיוחד פעם שעברה, כשפה ישבה משפחה וחייל סיפר על זה שהוא משרת בצבא והגוף שלו בצבא, אבל הראש שלו בבית, עם אמא שלו, שכל הזמן דואגת למשפחה שנמצאת באתיופיה.
ליה שמטוב: היום, מכל הגורמים, אנחנו רוצים לשמוע את יישום ההחלטות.
אורי אריאל: תודה רבה ליושבת ראש ועדת העלייה והקליטה.
אורי אריאל: יש לנו נציגי משרד הפנים, אנחנו נמתין לשר ואחרי זה נשמע אחרים.
אורי אריאל: הנשיא שמגר, בבקשה.
אורי אריאל: הנשיא שמגר הוא יושב ראש הוועד הציבורי להעלאת שארית יהודי אתיופיה, אני אודה לשאר החברים אם ישתמשו בשם הזה ולא בשמות אחרים, והוא עוסק בזה שנים רבות.
אורי אריאל: בבקשה, מר שמגר.
מאיר שמגר: אני הייתי מבקש להפנות את תשומת הלב הוועדה לתקלה מנהלית אשר מצביעה על הטיפול הכוללני שנדרש בשארית הפליטה של יהודי אתיופיה, וזאת בעיית הרשימות.
מאיר שמגר: אני מבקש להפנות את תשומת הלב לכך שהבדיקות אינן כוללות את אלה שמופיעים ברשימות של הרב ולדמן, מכיוון שהוועדה, משום מה, מהאנשים שנשלחו לבדוק את העולים המיועדים, השליחים מסתמכים על הרשימות שנערכו בשעתו על ידי מר אורי בן פלטי, ואלה הן רשימות חסרות, שאינן מכסות, לפי כל החלטות הממשלה שקדמו לנושא הזה, את הבדיקה שנעשתה לפני שנים, כדי לתת רשימה כוללת של המועמדים לעלייה.
מאיר שמגר: .